ועדת הכספים, כנסת 25, פרוטוקול מספר 189, 2023-07-10 00:00

משה גפני: אני פותח את הישיבה

משה גפני:      מי מציג את התקנות?     

עודד פורר: אומר בכמה מילים, אדוני

עודד פורר:  אני מנכ"ל רשות ניירות ערך

עודד פורר:  יחד איתי אורית שרייבר מהייעוץ המשפטי שלנו, שגם אחראית על כל התקנות, וגן שהוא סמנכ"ל ריפולד, סמנכ"ל הכספים של הרשות

עודד פורר:  בכמה מילים – כידוע רשות ניירות ערך לא סמוכה על שולחנה של הממשלה בהיבט התקציבי, וכל הכנסותיה הן מהאגרות שמשלמות החברות הציבוריות והגופים המפוקחים על ידי הרשות, הגופים היחידים שמפוקחים על ידי הרשות

עודד פורר:  מפעם לפעם, כשיש לנו גבייה שעולה על הצורך שלנו בהוצאות, אנו מגיעים לוועדה, ומבקשים להחזיר אגרות לגופים ששילמו לנו אותן בדמות של הפחתות אגרות עתידיות

עודד פורר:  הגענו הנה בחודש ינואר השנה במסגרת אישור תקציב הרשות, והבטחנו לאדוני שנגיע עם הפחתת אגרות לקראת תשלום האגרות שמשולם תמיד ב-1 באוגוסט בכל שנה ואכן הגענו לפה

עודד פורר:  כדי להכניס זאת לקונטקסט – עשינו תוכנית אגרות לשלוש שנים בשנים 21', 22', 23' בגובה של 15%

עודד פורר:  למרות התוכנית הזו בשנים 20' ו-21' הייתה לנו גבייה גבוהה יותר ממה שצפינו ולכן אנו מעוניינים להגדיל את גובה ההפחתה ב-23' ל-30% במקום 15%, בשנת 24' להשאיר אותה על 30%, ובשנת 25' להפחית ל-15%, 30, 30 ו-15

משה גפני: למה ב-24' אתם משאירים?     

עודד פורר: כי לא היו בכלל תוכנית הפחתות ל-24'

עודד פורר:  זו תוכנית יזומה חדשה

עודד פורר:  התוכנית הייתה אמורה להסתיים ב-23' על 15%

עודד פורר:  אנו רוצים להגדיל את 23' ל-30 להוסיף לה את שנים 24', 25' עוד 30 ועוד 15%

עודד פורר:  24' יהיה 30%, הפחתה של 30% ב-23', הפחתה של 30 ב-24' והפחתה של 15 ב-25'

משה גפני: תקריאו את זה בבקשה

שולמית אלוני: הבאתם הפעם סט גם של חיתום שלא היה בעבר

שולמית אלוני:  תוכלו להסביר מה היה בעבר ביחס לחיתום?     

אורית שרייבר: אסביר כשנגיע לחיתום? טוב

אורית שרייבר:      תקנות ניירות ערך (אגרה שנתית)(הוראה שעה), התשפ"א–2021 (תיקון), התשפ"ג–2023

אורית שרייבר:      בתוקף סמכותי לפי סעיף 55א לחוק ניירות ערך, התשכ"ח–1968

אורית שרייבר:      	רק אסביר את הטכניקה המשפטית

אורית שרייבר:  כפי שעודד אמר, יש לנו הוראות שעה שתקפות עדיין בשנת 2023 מהסבב הקודם שעשינו

אורית שרייבר:  מה שמשרד המשפטים הורה לנו זה לבטל את הוראות השנה שקיימות היום על 23' ולהתקין הוראות שעה חדשות

ינון אזולאי: אתם רוצים לבטל ואז- - -     

שולמית אלוני: אפשר היה לנקוט באחת משתי דרכים – או לתקן את הקיים ולומר שביחס לשנת 23' זה יהיה במקום 15% - 30%, או לבטל כי זה כאילו הוראת שעה, ואז כאילו להתקין מחדש

שולמית אלוני:  הם בחרו בדרך של לבטל ולהתקין מחדש

אורית שרייבר: נכון, כיוון שאנו גם מאריכים את משך התקופה, הולכים על 24', 25', וגם כי שיעור ההפחתה משתנה

שולמית אלוני: איך זה עובד? מפחיתים רטרואקטיבית?     

עודד פורר: לא

עודד פורר:  הגבייה היא רק ב-1 באוגוסט אז כאילו עוד לא עשינו את הגבייה

עודד פורר:  לכן גם הזדרזנו להגיע לפה כדי להספיק לתקן תקנות לפני גביית האגרות שמתקיימת ב-1 באוגוסט

אורית שרייבר: עקרונית מרבית הגופים משלמים ב-1 באוגוסט

אורית שרייבר:  לכן הזדרזנו להגיע כדי שההפחתה תחול כבר לתשלום הקרוב

אורית שרייבר:  יש גופים שכן שילמו בעבר ונחזיר להם את הכספים אחורה

ינון אזולאי: 15% זה לא באופן קבוע – זה ניתן רק בזמן הקורונה, נכון?     

עודד פורר: עשינו תוכנית הפחתות מ-21' עד 23' שכללה גם את תקופת הקורונה

ינון אזולאי: ב-25' אתם אומרים: נחזיר את זה לתקופת הקורונה של 15%

עודד פורר: אדייק

עודד פורר:  בעצם כבר בשנה שעברה רצינו לבוא עם תוכנית להעלאת ההפחתה ל-30%

עודד פורר:  מאחר שלא הצלחנו להספיק להגיע בשנה שעברה ובאנו רק השנה, ריווחנו קצת את התוכנית ואנו עושים אותה לשלוש שנים על 30, 30, 15

ינון אזולאי: כלומר טרום הקורונה ב-20' לא הייתה כלל ההפחתה של 15%

ינון אזולאי:  אתה אומר – נעשה את השנתיים האלה של 30% כי ראינו שיש רווחים ועודפים, אמרנו שנחזיר מזה לחברות, ובשנת 25' נחזור ל-15% ובשנת 26' לצורך העניין נחזור למה שהיה טרום

עודד פורר: או אם יהיה לנו שוב עודף גבייה, נבוא לפה שוב

ינון אזולאי: עקרונית זה המצב

עודד פורר: נכון

ינון אזולאי: למה ב-25' לא 30% גם?     

עודד פורר: כי כשעשינו את צפי ההכנסות שלנו מול היתרות שיש לנו ברזרבה, התוכנית הזו שוחקת את יתרות הרזרבות עד המקום שבו אנו צריכים אותן

ינון אזולאי: נאמר שהייתם עושים סך הכול 30, 35

ינון אזולאי:  היית לוקח את כל ה-75, ואומר: 25, 25, 25

עודד פורר: גם זה אפשרי אך מאחר שאנו כבר יודעים שאנחנו יכולים לאפשר כבר עכשיו לחברות 30%, הן יהיו מאוד מרוצות מזה, כי יכול להיות שב-25' נוכל להחזיר עוד, אז הם ייהנו מזה אז

עודד פורר:  אז בוא קודם ניתן את מה שאנחנו יכולים

עודד פורר:  אם יהיה לנו יותר, ניתן מה שנוכל אז

ינון אזולאי: כי בכל מקרה ב-25' אתה מוריד להם ל-25

ינון אזולאי:  רק אם זה יהיה יחסי, אם כל שנה תוריד 5%, תוסיף לשנת 25' בעוד 10%, תגיע

עודד פורר: נכון אבל גם ב-23' במקור היה 15% והגענו לפה לוועדה ואמרנו: אנחנו יכולים להגדיל את זה אז הם ייהנו מ-30

עודד פורר:  ככל שנותנים להם יותר בזמנים הם יותר מרוצים, אז מה שאנו יכולים לתת, נותנים

משה גפני: מה שאתם מדברים על 25, אתם מבקשים הפחתה של 15%, ואתם אומרים שזה זמני

משה גפני:  אם יתברר שאפשר להגדיל את ההפחתה ל-30%, תבואו לפה ותבקשו להגדיל את ההפחתה

עודד פורר: חד משמעית

ינון אזולאי: יותר מזה, הם אומרים שלשנת 25' הם לא יבואו לבטל את ההפחתה, בין השורות

עודד פורר: אנחנו מתחייבים אבל לכן זה בהוראת שעה

עודד פורר:  אנו מקווים שנהיה במצב טוב

משה גפני: יש לכם יושב-ראש חדש?     

עודד פורר: מונה על ידי שר האוצר אך עדיין לא עבר ועדה

עודד פורר:  אנו מחכים לוועדה

ינון אזולאי: רוצים להביא אותו לפה?     

משה גפני: יושב-ראש הרשות לניירות ערך הוא בן בית פה

משה גפני:  הייתה פה כל הזמן

משה גפני:  מה שהייתה מבקשת – הייתה מקבלת

ינון אזולאי: לא תמיד

ינון אזולאי:  הייתה באה לפה, נותנת דיווח ואנו מחליטים אם כן או לא

ינון אזולאי:  לא על אוטומט

משה גפני: תמיד החלטנו כן

משה גפני:  בבקשה

משה גפני:  מה היא עושה?     

עודד פורר: היא עדיין בשלושה חודשי צינון

משה גפני: שיהיה לה בהצלחה

עודד פורר: אמסור לה

אורית שרייבר: טיוטת תקנות ניירות ערך (אגרה שנתית)(הוראה שעה), התשפ"א–2021 (תיקון), התשפ"ג–2023

אורית שרייבר:      בתוקף סמכותי לפי סעיף 55א לחוק ניירות ערך, התשכ"ח–1968 , ולפי סעיף 130א לחוק השקעות משותפות בנאמנות, התשנ"ד–1994, בהתייעצות עם הרשות ובאישור ועדת הכספים של הכנסת, אני מתקין תקנות אלה:     1

אורית שרייבר:  תיקון הוראת שעה לשנות הכספים 2023-2021

אורית שרייבר:  בתקנות ניירות ערך (אגרה שנתית)(הוראת שעה), התשפ"א–2021  (להלן – התקנות העיקריות), בתקנה 2 – (1)	בפסקה (1) תקנת משנה (יד) המובאת בה – תימחק; (2) פסקה (2) – תימחק

שולמית אלוני: תגידי מה מוחקים

שולמית אלוני:  כשאת מדברת על תקנה יד, זו התקנה שמתייחסת לשנים 2021 עד 2023

אורית שרייבר: נכון וזו הוראת השעה שחלה על חברות ציבוריות ועל קרנות נאמנות שקובעת שיעור הפחתה של 15% והיא תימחק

אורית שרייבר:  פסקה (2) היא מחיקת הוראת השעה שחלה בשנים האלה, 21' ו-23' על הבורסה לניירות ערך וגם היא תימחק

אורית שרייבר:  אנו קובעים אותה מחדש בתקנה הבאה בשיעור של 30%

אורית שרייבר:  התקנה הבאה זה 30% ואחת אחריה זה ה-15% של שנת 25', לכן מפוצל לשתי תקנות

אורית שרייבר:      הוראת שעה לשנות הכספים 2025-2023

אורית שרייבר:  2	

אורית שרייבר:  אחרי תקנה 2 לתקנות העיקריות יבוא –	"הוראת שעה לשנות הכספים 2024-2023

אורית שרייבר:  3

אורית שרייבר:  בשנות הכספים 2023 ו-2024, יראו כאילו – (1)	בתקנה 2 לתקנות העיקריות בסופה נאמר:	"(יד) על אף האמור בתקנה זו, סכום האגרה השנתית לשנים 2023 ו-2024 יהיה בשיעור של 70%, מן הסכום לפי תקנה זו, כפי שהשתנה לפי תקנה 4 לתקנות העיקריות ביום העדכון בכל שנה, מעוגל לסכום הקרוב שהוא מכפלה של חמישה שקלים חדשים

אורית שרייבר: "

אורית שרייבר:       (2) בתקנה 3א לתקנות העיקריות בסופה נאמר: "(ד) על אף האמור בתקנה זו,  סכום האגרה השנתית לשנים 2023 ו-2024 יהיה בשיעור של 70%, מן הסכום לפי תקנת משנה (א), כפי שהשתנה לפי אותה תקנה ביום העדכון בכל שנה, מעוגל לסכום הקרוב שהוא מכפלה של אלף שקלים חדשים

אורית שרייבר: "

שולמית אלוני: תסבירי את אלמנט עיגול הסכומים

אורית שרייבר: זה המנגנון שקבוע בתקנות העיקריות בנוגע לחישוב האגרות

אורית שרייבר:  בכל אחת מהתקנות תמיד יש המנגנון איך לעגל את הסכום כדי שייצא סכום עגול

אורית שרייבר:      הוראת שעה לשנת הכספים 2025

אורית שרייבר: 	4

אורית שרייבר:  בשנת הכספים 2025, יראו כאילו – (1)	בתקנה 2 לתקנות העיקריות בסופה נאמר:	"(יג) על אף האמור בתקנה זו, סכום האגרה השנתית לשנת 2025 יהיה בשיעור של 85%, מן הסכום לפי תקנה זו, כפי שהשתנה לפי תקנה 4 לתקנות העיקריות ביום העדכון בכל שנה, מעוגל לסכום הקרוב שהוא מכפלה של חמישה שקלים חדשים

אורית שרייבר: "

אורית שרייבר: 	(2) בתקנה 3א לתקנות העיקריות, בסופה נאמר: "(ד) על אף האמור בתקנה זו,  סכום האגרה השנתית לשנת 2025 יהיה בשיעור של 85% מן הסכום לפי תקנת משנה (א), כפי שהשתנה לפי אותה תקנה ביום העדכון בכל שנה, מעוגל לסכום הקרוב שהוא מכפלה של אלף שקלים חדשים

אורית שרייבר: ""

משה גפני: נצביע

משה גפני:  תקנות ניירות ערך (אגרה שנתית)(הוראה שעה), התשפ"א–2021 (תיקון), התשפ"ג–2023, כפי שהוקראה על ידי הרשות לניירות ערך

משה גפני:  מי בעד אישור התקנות – ירים את ידו

משה גפני:  מי נגד? מי נמנע?     הצבעה     

משה גפני: התקנות אושרו

אורית שרייבר: נעבור לביטול הוראת השעה שעוסקת ברכזי הצעה

אורית שרייבר:       טיוטת תקנות ניירות ערך (הצעת ניירות ערך באמצעות רכז הצעה)(הוראת שעה), התשפ"א–2021 (ביטול), התשפ"ג–2023

אורית שרייבר: 	בתוקף סמכותי לפי סעיפים 55א ו-56(א) לחוק ניירות ערך, התשכ"ח–1968, בהתייעצות עם הרשות ובאישור ועדת הכספים של הכנסת, אני מתקין תקנות אלה: ביטול

אורית שרייבר:  1

אורית שרייבר: 	תקנות ניירות ערך (הצעת ניירות ערך באמצעות רכז הצעה)(הוראת שעה), התשפ"א–2021  – בטלות

שולמית אלוני: זה היא מבטלת את התקנות הקיימות

שולמית אלוני:  תקריאי את ההוראה החדשה

משה גפני: מי בעד אישור התקנות, כפי שהוקראו – ירים את ידו

משה גפני:  מי נגד? מי נמנע?      הצבעה     

משה גפני: התקנות אושרו

משה גפני:  ברוכה הבאה

משה גפני:  בבקשה

אורית שרייבר: תקנות ניירות ערך (הצעת ניירות ערך באמצעות רכז הצעה)(הוראת שעה), התשפ"ג–2023

אורית שרייבר:      בתוקף סמכותי לפי סעיפים 55א ו-56(א) לחוק ניירות ערך, התשכ"ח–1968, בהתייעצות עם הרשות ובאישור ועדת הכספים של הכנסת, אני מתקין תקנות אלה: הוראת שעה לשנות הכספים 2023 ו-2024

אורית שרייבר:   1

אורית שרייבר:  בשנות הכספים 2023 ו-2024 יראו כאילו בתקנות ניירות ערך (הצעת ניירות ערך באמצעות רכז הצעה), התשע"ז–2017  (להלן – התקנות העיקריות), בתקנה 11 בסופה נאמר: "(ח)	על אף האמור בתקנת משנה (א)(1), סכום האגרה השנתית יהיה בשיעור של 70% מן הסכום הקבוע בה, כפי שהשתנה לפי  תקנה 25 ביום השינוי בכל שנה, מעוגל לסכום הקרוב שהוא מכפלה של 5 שקלים חדשים

אורית שרייבר: "

שולמית אלוני: למה פה המנגנון השתנה ממה שהיה בהוראת השעה הקודמת?     

אורית שרייבר: המנגנון שקבוע פה הוא כפי המנגנון שקבוע בתקנות של רכז הצעה בתקנות העיקריות

ינון אזולאי: אולי היה צריך לשנותו

אורית שרייבר: אולי אבל לא בחנו את זה – לא בזה עסק התיקון הזה

אורית שרייבר:  נפלה טעות כנראה בפעם הקודמת והוראת השעה הקודמת הפנתה למקום לא רלוונטי

אורית שרייבר:  לכן עכשיו זה המנגנון הנכון

אורית שרייבר:      הוראת שעה לשנת הכספים 2025	2

אורית שרייבר:  בשנת הכספים 2025 יראו כאילו בתקנות העיקריות, בתקנה 11 בסופה נאמר: "(ח) על אף האמור בתקנת משנה (א)(1), סכום האגרה השנתית יהיה בשיעור של 85% מן הסכום הקבוע בה, כפי שהשתנה לפי תקנה 25 ביום השינוי בכל שנה, מעוגל לסכום הקרוב שהוא מכפלה של 5 שקלים חדשים

אורית שרייבר: "

משה גפני: מי בעד אישור התקנות – ירים את ידו

משה גפני:  מי נגד? מי נמנע?      הצבעה     

משה גפני: התקנות אושרו

אורית שרייבר: תקנות ניירות ערך (זירת סוחר לחשבונו העצמי)(הוראת שעה), התשפ"א–2021 (ביטול), התשפ"ג–2023

אורית שרייבר:  בתוקף סמכותי לפי סעיף 55א לחוק ניירות ערך, התשכ"ח–1968, לפי הצעת הרשות ובאישור ועדת הכספים של הכנסת, אני מתקין תקנות אלה: ביטול

אורית שרייבר:  1

אורית שרייבר:  תקנות ניירות ערך (זירת סוחר לחשבונו העצמי)(הוראת שעה), התשפ"א–2021  – בטלות

שולמית אלוני: זה ביטול התקנה ביחס לזירת סוחר

משה גפני: מי בעד? מי נגד? מי נמנע?      הצבעה     

משה גפני: אושר

אורית שרייבר: נעבור להוראת השעה החדשה שנקבעת לגבי זירת סוחר

אורית שרייבר:       תקנות ניירות ערך (זירת סוחר לחשבונו העצמי)(הוראת שעה), התשפ"ג–2023

אורית שרייבר:  בתוקף סמכותי לפי סעיף 55א לחוק ניירות ערך, התשכ"ח–1968, לפי הצעת הרשות ובאישור ועדת הכספים של הכנסת, אני מתקין תקנות אלה: הוראת שעה לשנות הכספים 2023 ו-2024

אורית שרייבר:  1

אורית שרייבר:  בשנות הכספים 2023 ו-2024 יראו כאילו בתקנות ניירות ערך (זירות סוחר לחשבונו העצמי), התשע"ה–2014  (להלן – התקנות העיקריות), בתקנה 90 בסופה נאמר: "(ח) על אף האמור בתקנת משנה (א), סכום האגרה השנתית יהיה בשיעור של 70% מן הסכום המפורט בה, כפי שהשתנה לפי תקנה 94 ביום העדכון בכל שנה, מעוגל לסכום הקרוב שהוא מכפלה של חמישה שקלים חדשים

אורית שרייבר: "

אורית שרייבר:      הוראת שעה לשנת הכספים 2025	2

אורית שרייבר:  בשנת הכספים 2025 יראו כאילו בתקנות העיקריות, בתקנה 90 בסופה נאמר: "(ח) על אף האמור בתקנת משנה (א), סכום האגרה השנתית יהיה בשיעור של 85% מן הסכום המפורט בה, כפי שהשתנה לפי תקנה 94 ביום העדכון בכל שנה, מעוגל לסכום הקרוב שהוא מכפלה של חמישה שקלים חדשים

אורית שרייבר: "

משה גפני: מי בעד? מי נגד? מי נמנע?      הצבעה     

משה גפני: אושר

אורית שרייבר: הגענו להוראת השעה שעוסקת בחיתום

אורית שרייבר:  הייעוץ המשפטי שאל מדוע כאן אין לנו הוראת שעה לבטל, לא הייתה קיימת הוראת שעה

אורית שרייבר:  כשקידמנו את הסבב הקודם של הפחתת האגרות, ניסינו לקדם גם הוראת שעה לחתמים

אורית שרייבר:  העניין הוא שסט החיתום הוא סט מיוחד, שונה משאר הסטים שהבאנו כאן לאישור הוועדה – הוא מצריך גם הסכמת שר המשפטים, כמובן שהיום הגענו אחרי שקיבלנו את הסכמת שר המשפטים, אבל – זה הבאנו

אורית שרייבר:  כשהגענו לפי שלוש שנים, לא הצלחנו להשיג את הסכמת שר המשפטים עד המעד שבו נקבע דיון בוועדה ולכן התקדמנו עם שאר הסטים ולא עם סט החיתום

שולמית אלוני: למה לא הגיע לאחר מכן?     

אורית שרייבר: עניין של פוליטיקה וסדרי עדיפויות

ינון אזולאי: אם אפשר לשאול, פוליטיקה בניירות ערך?     

אורית שרייבר: ממש לא

אורית שרייבר:      מבחינתנו אנו מתקנים את הפחתת האגרות באופן רוחבי לכל הגופים המפוקחים

אורית שרייבר:      תקנות ניירות ערך (חיתום)(הוראת שעה), התשפ"ג–2023

אורית שרייבר:      בתוקף סמכותי לפי סעיפים 55א ו-56(ג)(4א) לחוק ניירות ערך, התשכ"ח–1968, לפי הצעת הרשות ובהתייעצות עם שר המשפטים, לפי סעיף 30 לחוק יסודות התקציב, התשמ"ה–1985, ובאישור ועדת הכספים של הכנסת, אני מתקין תקנות אלה: הוראת שעה לשנות הכספים 2023 ו-2024

אורית שרייבר:  1

אורית שרייבר:  בשנות הכספים 2023 ו-2024 יראו כאילו בתקנות ניירות ערך (חיתום), התשס"ז–2007  (להלן – התקנות העיקריות), בתקנה 24 בסופה נאמר:	"(ד1) על אף האמור בתקנת משנה (א), סכום האגרה השנתית יהיה בשיעור של 70% מן הסכום המפורט בה, כפי שהשתנה לפי תקנה 25 ביום השינוי בכל שנה, מעוגל לסכום הקרוב שהוא מכפלה של חמישה שקלים חדשים

אורית שרייבר: "

אורית שרייבר:      הוראת שעה לשנת הכספים 2025	2

אורית שרייבר:  בשנת הכספים 2025 יראו כאילו בתקנות העיקריות, בתקנה 24 בסופה נאמר: "(ד1) על אף האמור בתקנת משנה (א), סכום האגרה השנתית יהיה בשיעור של 85% מן הסכום המפורט בה, כפי שהשתנה לפי תקנה 25 ביום השינוי בכל שנה, מעוגל לסכום הקרוב שהוא מכפלה של חמישה שקלים חדשים

אורית שרייבר: "

אורית שרייבר:      הסטים הבאים זה חתימה ודיווח אלקטרוני

ינון אזולאי: מי בעד אישור התקנות? מי נגד? מי נמנע?      הצבעה         

ינון אזולאי: התקנות אושרו פה אחד

אורית שרייבר: נעבור לביטול הוראת השעה שעוסקת בסט התקנות של חתימה ודיווח אלקטרוני

אורית שרייבר:          תקנות ניירות ערך (חתימה ודיווח אלקטרוני)(הוראת שעה), התשפ"א–2021 (ביטול), התשפ"ג–2023

אורית שרייבר:  בתוקף סמכותי לפי סעיפים 44ד(א)(5) ו-55א לחוק ניירות ערך, התשכ"ח–1968, בהתייעצות עם הרשות ובאישור ועדת הכספים של הכנסת, אני מתקין תקנות אלה: ביטול

אורית שרייבר:  1

אורית שרייבר:  תקנות ניירות ערך (חתימה ודיווח אלקטרוני)(הוראת שעה), התשפ"א–2021  – בטלות

ינון אזולאי: מי בעד? מי נגד? מי נמנע?      הצבעה         

ינון אזולאי: שוב פה אחד

אורית שרייבר: נעבור לסט הבא שהוא הוראת השעה שאנו מתקינים עכשיו

אורית שרייבר:      תקנות ניירות ערך (חתימה ודיווח אלקטרוני)(הוראת שעה), התשפ"ג–2023

אורית שרייבר:  	בתוקף סמכותי לפי סעיפים 44ד(א)(5) ו-55א לחוק ניירות ערך, התשכ"ח–1968, בהתייעצות עם הרשות ובאישור ועדת הכספים של הכנסת, אני מתקין תקנות אלה: הוראת שעה לשנות הכספים 2024-2023

אורית שרייבר:  1

אורית שרייבר:  בשנות הכספים 2023 ו-2024 יראו כאילו בתקנות ניירות ערך (חתימה ודיווח אלקטרוני), התשס"ג–2003 (להלן – התקנות העיקריות), בתקנה 16 בסופה נאמר: "(ד)	על אף האמור בתקנת משנה (ב) והתוספת הראשונה, סכום האגרה השנתית יהיה בשיעור של 70% מן הסכום המפורט בהם, כפי שהשתנה לפי תקנה 19 ביום השינוי בכל שנה, מעוגל לשקל החדש השלם הקרוב

אורית שרייבר: "

אורית שרייבר:      הוראת שעה לשנת הכספים 2025	2

אורית שרייבר:  בשנת הכספים 2025 יראו כאילו בתקנות העיקריות, בתקנה 16 בסופה נאמר: "(ד) על אף האמור בתקנת משנה (ב) והתוספת הראשונה, סכום האגרה השנתית יהיה בשיעור של 85% מן הסכום המפורט בהם, כפי שהשתנה לפי תקנה 19 ביום השינוי בכל שנה, מעוגל לשקל החדש השלם הקרוב

אורית שרייבר: "

ינון אזולאי: מי בעד? מי נגד? מי נמנע?      הצבעה         

ינון אזולאי: עבר פה אחד

אורית שרייבר: הנושא האחרון שלנו – תיקון הוראת השעה שעוסקת בבעלי רשיון לפי חוק הייעוץ

אורית שרייבר:      תקנות הסדרת העיסוק בייעוץ השקעות, בשיווק השקעות ובניהול תיקי השקעות (בקשה לרישיון, בחינות, התמחות ואגרות)(הוראת שעה), התשפ"א–2021 (תיקון), התשפ"ג–2023

אורית שרייבר:  בתוקף סמכותי לפי סעיפים 41 ו-42 לחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה–1995, לפי הצעת הרשות ובאישור ועדת הכספים של הכנסת, אני מתקין תקנות אלה: ביטול הוראת השעה

אורית שרייבר:  1

אורית שרייבר:  בתקנות הסדרת העיסוק בייעוץ השקעות, בשיווק השקעות ובניהול תיקי השקעות (בקשה לרישיון, בחינות, התמחות ואגרות)(הוראת שעה), התשפ"א–2021 , תקנה 2 – בטלה

ינון אזולאי: מי בעד? מי נגד? מי נמנע?      הצבעה         

ינון אזולאי: עבר פה אחד

אורית שרייבר: הוראת השעה החדשה

אורית שרייבר:      תקנות הסדרת העיסוק בייעוץ השקעות, בשיווק השקעות ובניהול תיקי השקעות (בקשה לרישיון, בחינות, התמחות ואגרות)(הוראת שעה), התשפ"ג–2023

אורית שרייבר:  בתוקף סמכותי לפי סעיפים 41 ו-42 לחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה–1995  (להלן – החוק), לפי הצעת הרשות ובאישור ועדת הכספים של הכנסת, אני מתקין תקנות אלה: הוראת שעה לשנות הכספים 2023 ו-2024

אורית שרייבר:  1

אורית שרייבר: 	בשנות הכספים 2023 ו-2024 יראו כאילו אחרי תקנה 27ו לתקנות הסדרת העיסוק בייעוץ השקעות, בשיווק השקעות ובניהול תיקי השקעות (בקשה לרשיון, בחינות, התמחות ואגרות), התשנ"ז–1997  (להלן – התקנות העיקריות), נאמר: "הוראת שעה לשנים 2023 ו-2024	27ז

אורית שרייבר:  סכום האגרה השנתית לפי תקנות 27א, 27ב ו-27ג יהיה בשיעור של 70% מן הסכום לפי התקנות האמורות, כפי שהשתנה לפי תקנה 28 ביום העדכון בכל שנה, מעוגל לסכום הקרוב שהוא השקל החדש השלם הקרוב

אורית שרייבר: "

אורית שרייבר:      הוראת שעה לשנת הכספים 2025	2

אורית שרייבר:  בשנת הכספים 2025 יראו כאילו אחרי תקנה 27ו לתקנות העיקריות, נאמר: "הוראת שעה לשנת 

אורית שרייבר: 2025

אורית שרייבר:  27ז

אורית שרייבר: 	סכום האגרה השנתית לפי תקנות 27א, 27ב ו-27ג יהיה בשיעור של 85% מן הסכום לפי התקנות האמורות, כפי שהשתנה לפי תקנה 28 ביום העדכון בכל שנה, מעוגל לסכום הקרוב שהוא השקל החדש השלם הקרוב

אורית שרייבר: "

ינון אזולאי: מי בעד? מי נגד? מי נמנע?      הצבעה         

ינון אזולאי: עבר פה אחד גם זה

ינון אזולאי:      הייתם נחמדים, תודה רבה

ינון אזולאי:       תודה רבה, הישיבה נעולה